**Judetul Arges**

**Consiliul Local al Municipiului Curtea de Arges**

**PROCES VERBAL**

Incheiat in sedinta ordinara a Consiliului Local

 din data de 28 septembrie 2022

La sedinta ordinara din data de 28 septembrie 2022, ora 15,00, convocata in baza Dispozitiei Primarului nr. 599/22.09.2022, au fost prezenti urmatorii consilieri locali: Andrei Ionuț, Badea Florian, Bădescu Nicolae Răzvan, Bucur Ovidiu Dumitru, Deaconu Marius, Dumitrache Ștefan, Georgescu Doru, Lica Emanoil Gheorghe, Marina Ionuț Bogdănel, Marinescu Ion Mădălin, Moisescu Marius Octavian, Nicodim Mihai, Petrescu Daniel, Popescu Marius Viorel, Răduțu Babeț Ana, Stancu Alexandra-Loredana, Șerban Ion, Tița Nicolae Cătalin. (18)

Au participat la sedinta si la vot folosind linkul de acces generat de aplicatia Zoom urmatorii consilieri: Răduțu Babeț Ana,Stancu Alexandra-Loredana.

A fost absent domnul Mitrofan Cristian. (1)

A intarziat domnul Moisescu Marius Octavian si a intrat in sala dupa votul acordat ordinii de zi.

Președintele de ședință, domnul Dumitrache Stefan prezinta ordinea de zi care cuprinde:

**1.** Aprobarea procesului verbal incheiat in sedinta extraordinara convocata de indata in data de 22.09.2022.

**2. PROIECT DE HOTARARE** privind rectificarea bugetului local și a bugetului instituțiilor finanțate parțial din venituri proprii pe anul 2022

*- prezinta dl. Primar*

Se supune la vot ordinea de zi. Este aprobata cu 17 voturi “Pentru”.

Se trece la punctul nr. 1: Aprobarea procesului verbal incheiat in sedinta extraordinara convocata de indata in data de 22.09.2022.

In sala a intrat domnul Moisescu Marius Octavian, numarul consilierilor prezenti este 18 (16 in sala si 2 online).

Domnul Marinescu Madalin arata ca sedinta trecuta a fost un schimb de replici si daca s-a scris ce a spus domnul primar, doreste sa se scrie si faptul ca dumnealui a spus ca nu vor sa voteze strazile, insa nu se referea si la scoli si spital.

Domnul Petrescu Daniel spune ca nu s-a mentionat ceea ce a spus dumnealui in legatura cu anularea procesului verbal.

Presedintele de sedinta arata ca respectivul proces verbal a fost modificat si a fost corectat.

Domnul Georgescu Doru crede ca s-a intrat in normalitatea, spunand ca aceasta este sedinta ordinara conform regulamentului de functionare a consiliului local. Roaga sa se aiba grija cu modul de a lucra in acest consiliu local si spune ca nu vrea sa se porneasca gresit aceasta sedinta, aratand ca trebuia sa se faca inscrieri la diverse.

Presedintele de sedinta precizeaza ca va face dupa ce se supune la vot acest punct.

Domnul Georgescu Doru le propune colegilor ca fiecare dintre dumnealor sa se comporte civilizat, orice problema au sa faca adresa scrisa catre secretarul consiliului local si „aici sa nu mai ne balacarim in sedintele astea”.

De asemenea arata ca dumnealor sunt reprezentantii cetatenilor si sunt trimisi de cetateni aici. Consiliul local reprezinta cetatenii si nu trebuie facuta aceasta ruptura intre consiliul local, cetateni si administratia primariei. Un rol important aici il are doamna secretar general al municipiului. Doreste sa se finalizeze odata cu aceste discutii sterile.

Precizeaza ca anterior la diverse a ridicat unele probleme si doreste sa vada pe teren ca lucrurile s-au facut. Vrea sa existe intre tot consiliul local, primarie o legatura cu cetateanul.

Presedintele de sedinta supune la vot procesul verbal al sedintei de indata din data de 22.09.2022 cu modificarile precizate de domnii Marinescu si Petrescu. Este aprobat cu 13 voturi „Pentru” si 5 voturi „Abtinere” (domnii Georgescu Doru, Marinescu Madalin, Moisescu Marius Octavian, Petrescu Daniel, Tita Nicolae Catalin).

Se fac inscrieri la Diverse. Se inscriu urmatorii consilieri: Georgescu Doru, Moisescu Marius-Octavian, Petrescu Daniel, Marina Ionut Bogdanel si din sala doamna Zuban.

Se trece la punctul nr. 2: **PROIECT DE HOTARARE** privind rectificarea bugetului local și a bugetului instituțiilor finanțate parțial din venituri proprii pe anul 2022.

Presedintele de sedinta arata ca domnul Primar a facut un amendament, deoarece au venit banii pentru recensamant si trebuie platiti recenzorii.

Doamna director executiv Anca Frujinoiu, arata ca rectificarea presupune prinderea in buget a sumelor repartizate din TVA pentru bursele elevilor, drepturile copiilor cu CES, cheltuieli material la invatamant, platile pentru recensamant si cateva modificari conform solicitarilor institutiilor subordonate.

Domnul Serban Ion precizeaza ca au solicitat de fiecare data ca toti cei care solicita bani sa fie in sala, aratand ca directorul muzeului nu este prezent.

Domnul Viceprimar spune ca a fost in sala, l-a vazut.

Domnul Serban Ion afirma ca la muzeu, daca situatia este atat de grava pentru ca ploua si se distrug bunurile, atunci acest proiect trebuia sa fie din primavara, iar acum sa fie gata lucrarea.

De asemenea arata ca la SPGC s-a cerut de doua ori aceeasi suma, la cap. 84.03.03 art. 20.01.05 - 150000 lei si la Cap. 67.05.03 art. 20.01.05 inca 50000 lei. Crede ca atunci cand se fac aceste cereri trebuie scris si pentru ce sunt sumele respective. Intreaba daca utilajele din dotarea SPGC au GPS.

Domnul director Ghita Ioana precizeaza ca nu au.

Domnul Serban Ion considera ca din bugetul urmator acestea trebuie dotate cu GPS. Spune in continuare ca la Liceul Tehnologic Constantin Dobrescu toata reteaua de apa din curte este defecta, curge si “platim de fapt noi toata apa asta care se pierde”. Cei de la Aquaterm au facut un deviz care a ajuns la suma de 20 mii lei si a inteles ca s-a gasit o solutie pentru 15 mii lei, iar la prima rectificare mai trebuie 5 mii lei pentru ca operatorul de apa sa poata face lucrarea. De asemenea arata ca la acelasi liceu s-a reabilitat caminul, insa este o problema cu rigola de langa care este fisurata. Trebuie gasita o solutie.

Arata in continuare ca problema de la muzeu trebuie rezolvata, dar nu crede ca se mai poate rezolva anul acesta.

Domnul Viceprimar spune ca se poate rezolva macar partial.

Domnul Serban Ion arata ca in data de 31 mai, dumnealor au votat asfalt pentru Bulevardul Basarabilor, str. Negru Voda si Eroilor. Ii pare rau ca nu au observant ca de fapt nu s-a cerut decat un angajament de credit si efectiv cand au votat au avut bugetata suma de doua milioane si ceva. Acum pentru a se putea scoate la licitatie lucrarea, trebuia sa fie bugetata toata suma.

Domnul Viceprimar spune ca atunci la buget domnul Marinescu a venit cu o idee foarte buna ca aceste proiecte care initial erau separate, sa fie unite, ceea ce s-a si facut.

Domnul Serban Ion considera ca banii care s-au luat de la cele doua lucrari receptionate este normal sa fie dati pentru strazile Rm. Valcea, Cuza Voda si Albesti.

Domnul Viceprimar spune ca sunt necesari pentru a se demara procedura de semnare a contractului. S-a discutat acest aspect in comisia economica. La Ministerul Dezvoltarii s-a schimbat procedura, nu mai este ca inainte cand intai se semna contractual si apoi ei dadeau banii. Acum trebuie dati acesti bani si dupa aceea se semneaza contractul.

Domnul Serban Ion arata ca executivul daca a venit cu aceasta suma, trebuia pusa o copie a acestor procese verbale sa se vada ca cele doua blocuri sunt gata si nu mai erau discutii.

Domnul Moisescu Marius Octavian precizeaza de ce trebuie rezolvata acea problema cu rigola de la Liceul Tehnologic Constantin Dobrescu. Spune ca banii de reabilitare au fost de la Ministerul Agriculturii dar pe proiect European, iar aceste proiecte nu pot fi modificate.

Domnul Petrescu Daniel intreba care a fost motivul pentru care a trebuit sa se faca o sedinta de indata care nu a adus niciun beneficiu nimanui si nu o sedinta normala ca cea de astazi.

Doamna director executiv precizeaza ca pentru sedinta din 14 septembrie nu sosisera inca toate adresele privind rectificarea de buget, iar sumele trebuiau prinse in trimestrul III si a devenit o necesitate rectificarea pentru ca trebuiau facute plati la spital si la scoli.

Domnul Petrescu Daniel spune ca stiu cu totii ca s-au votat bani pentru cele doua ANL-uri. Intreaba ce criterii au stat la baza cand s-a facut evaluarea acestor ANL-uri.

Domnul Viceprimar precizeaza ca se face o greseala, cele doua blocuri au fost finantate de Agentia Nationala pentru Locuinte. Consiliul local a finantat doar utilitatile.

Domnul Petrescu Daniel intreaba cand s-au facut acele devize, ce a stat la baza lor.

Domnul Viceprimar precizeaza ca cele trei companiile de utilitati au dat un buget estimativ si ca numai ei sunt in masura sa-l dea. Stie si ca CEZ-ul a facut cea mai gresita apreciere.

Domnul Petrescu Daniel spune ca se merge pe stilul acela vechi. Se aloca niste bani care se folosesc pentru ce se folosesc si se ajunge ca in fazele preliminare acesti bani sa fie reintorsi in primarie cu scopul ca dumnealor consilierii locali sa nu mai dea vot acestor bani si primaria prin primar sa aloce banii asa cum s-a spus inainte, firmelor care se vor ocupa de lucrari.

Domnul Viceprimar precizeaza ca firmele de utilitati, nu fac ele lucrarile. Da exemplu CEZ-ul care are proiectant propriu si care vine cu un deviz.

Domnul Marinescu Madalin intervine si spune ca se numeste Studiu de solutie.

Domnul Viceprimar continua si spune ca dupa aceea ei fac licitatii cu firme specializate, in niciun caz nu fac ei lucrarea.

Domnul Petrescu Daniel spune ca banii pe care dumnealor ii voteaza astazi, nu se mai pun pe licitatii.

Domnul Viceprimar ii spune ca trebuie sa inteleaga ca acesti bani s-au intors la noi si este un lucru extraordinar.

Domnul Petrescu Daniel crede ca asta este o smecherie, se aloca niste sume mai mari, apoi banii se intorc si raman la dispozitia primarului.

Domnul Viceprimar il roaga sa se duca dumnealui la CEZ si sa le spuna sa-si schimbe politica.

Domnul Petrescu Daniel spune ca a cerut procesele verbale la cele doua ANL-uri, i s-au adus la cunostinta si spera sa nu se mai trezeasca ca nu este cine stie ce autorizatie de functionare, sau ca mai trebuie alocati bani pentru PSI sau altele. Este ultima data cand se voteaza acesti bani. Li s-a adus la cunostinta ca ANL-urile sunt gata si nu mai trebuie niciun ban. Intreaba in continuare unde s-au dus bordurile de pe bulevard.

Presedintele de sedinta ii spune ca va raspunde doamna secretar general la diverse.

Domnul Marina Ionut Bogdanel arata, referitor la alocarea banilor la muzeu, ca la sfarsitul anului 2021 a facut un amendament pentru fix aceeasi suma de 200 mii lei la muzeu si pentru racordarea la gaze a stadionului. A ramas ca se face la rectificare.

Domnul viceprimar precizeaza ca intr-adevar a fost problema ca erau cuplate, trebuiau facute separat, pentru ca era necesar devizul celor de la gaze.

Domnul Marina Ionut Bogdanel spune ca problema este veche si ar fi trist sa nu se rezolve.

Domnul Serban Ion il intreaba pe directorul muzeului daca se poate rezolva problema.

Domnul Gabriel Moisescu arata ca se poate rezolva daca sunt bani. Precizeaza ca au Certificat de urbanism, iar Avizul este la Directia de Cultura pentru aprobare.

Domnul Marinescu Madalin spune ca la sedinta trecuta au fost nevoiti sa iasa din sala pentru felul in care s-a procedat, s-a dovedit ca acel caracter de indata nu prea era. La ultima sedinta de comisie de buget-finante au analizat toate articolele si au reusit sa ajunga la un numitor comun. Cu privire la cele doua blocuri de unde s-au facut economii, intreaba despre ce procese verbale este vorba.

Domnul Greavu Gheorghe arata ca este vorba de procesele verbale de receptie pe care ANL le-a facut cu constructorul.

Domnul Marinescu Madalin arata ca urmeaza ca ANL sa ne predea blocurile. Banii despre care au discutat sunt investitia noastra in utilitati. Intreaba daca este proces verbal pentru utilitati.

Domnul Greavu Gheorghe spune ca este. Precizeaza ca toate lucrarile se finalizeaza cu proces verbal de receptie la terminarea lucrarilor.

Domnul Marinescu Madalin spune, referitor la art. 5 pct. d, ca a ramas sa se faca cunoscut faptul ca se vor face niste note de renuntare la lucrari de catre constructor.

Doamna secretar general arata ca vor vedea daca sunt necesare, dar nu este cazul de o suprapunere a lucrarilor.

Domnul Marinescu Madalin crede ca ar fi bine ca toti sa se aseze odata la masa si sa discute problemele reale ale orasului si nu ifose si mofturi politice.

Este rugat de catre doamna secretar general sa explice procedura cu studiul de solutie.

Domnul Marinescu Madalin precizeaza ca pentru a se racorda cineva la curent, CEZ-ul apeleaza la firme externe care elaboreaza studiul de solutie, insa este vorba de firme agreate de ei si care au autorizatie ANRE. In momentul in care firma respectiva face studiul de solutie, avanseaza si niste sume. Dupa aceea lucrarea se scoate la licitatie, vin numai firme agreate ANRE si acolo este o lupta pe lucrari ceea ce face ca pretul sa scada.

La finalul discutiilor presedintele de sedinta supune la vot amendamentul formulat de domnul Primar. Este aprobat cu 18 voturi “Pentru”.

Se supune la vot proiectul de hotarare cu amendamentul aprobat. Hotararea a fost adoptata cu 18 voturi “Pentru”.

Se declara sedinta inchisa.

Diverse

Domnul Georgescu Doru spune ca dumnealor doresc ca urmatoarea sedinta ordinara sa fie in ultima zi de miercuri din luna conform regulamentului.

Domnul Viceprimar precizeaza ca regulamentul permite sa se faca mai multe sedinte ordinare.

Domnul Georgescu Doru spune ca consiliul local nu mai are o persoana de legatura, pentru ca dumnealui nu a stiut de sedinta din 22 septembrie. De asemenea precizeaza ca ar dori ca la sedinte sa participe toti sefii serviciilor din subordine. Afirma ca la biblioteca trebuie data jos sigla dar si programul de functionare si doreste ca aparatul administrativ sa verifice.

Arata ca dumnealor discuta cu cetatenii. Cand s-a aprobat programul de lucrari la SPGC a spus ca trebuie mai intai rezolvate prioritatile. In cazul de la Confectii, spune ca cetatenii de la bloc au pus nisip in acea groapa.

Domnul Director Ghita arata ca acea groapa este facuta de cei de la Kranz.

Domnul Georgescu Doru spune ca a fost in audienta un domn ce locuieste pe strada Plopis. In acea zona este o lucrare facuta prost care trebuie remediata, iar serviciul de mediu trebuie sa mearga si sa vada care este problema. Acolo este un focar de infectie.

Domnul Viceprimar precizeaza ca proprietarii nu au permis accesul.

Domnul Serban Ion arata ca Obstea spune ca este vina primariei.

Domnul Viceprimar spune ca atunci au vrut sa aduca terenul la cota, dar nu au fost lasati.

Domnul Georgescu Doru arata ca mai este acel cetatean care a venit aici in sedinte pentru a se prinde acel pod in programul de lucrari.

Domnul Viceprimar spune ca s-au luat in calcul mai multe variante si a ramas ultima, care este din pacate cea mai scumpa, trebuie facut pod. Marea problema a podului este problema proprietatii. Trebuie gasita o solutie pentru a se putea strecura printre proprietati private, deoarece proprietarii din zona refuza sa permita accesul. Domnul Primar a luat legatura cu un specialist care sa caute o solutie in asa fel incat sa nu se intre in litigiu cu proprietarii din zona.

Domnul Georgescu Doru spune in continuare ca trebuie marcate parcarile si rezolvata problema pentru ca se platesc locurile, iar oamenii cand vin acasa le gasesc ocupate.

Doamna secretar general arata ca s-a redactat un regulament privind administrarea domeniului public si privat printre care si aceste parcari. Cand va veni doamna Conway din concediu se va dezbate regulamentul.

Domnul Moisescu Marius Octavian arata ca preturile energiei reprezinta o problema pentru scoli, iar Ministerul a trimis o adresa in care solicita numarul de elevi care au internet, tablete, telefoane. Stie ca au avut un proiect pentru dotarea scolilor cu device-uri.

Domnul Viceprimar spune ca s-a aprobat, dar apoi nu s-a mai primit nimic.

De asemenea domnul Moisescu Marius Octavian spune ca dumnealui este in consiliul stiintific la biblioteca si intreaba daca s-a tinut vreun consiliu.

Domnul Viceprimar ii spune ca poate sa ia legatura cu directorul institutiei.

Domnul Marina Ionut Bogdanel arata ca a depus un proiect de hotarare pentru infiintarea pe platoul salii de sport, a unui targ saptamanal pentru producatorii agricoli locali in fiecare zi de vineri. Se asteapta ca la urmatoarea sedinta sa fie pe ordinea de zi. Crede ca se poate imbunatati acest proiect de hotarare, dar important este sa fie dus la bun sfarsit cu sustinerea si in administrarea Serviciului Piete, Targuri si Oboare.

De asemenea arata ca au fost discutiile de final privind procesul de bugetare participativa, au fost depuse 11 proiecte, din pacate doar unul este eligibil. Majoritatea prevedeau proiecte facute in cadrul unor institutii publice, in curtea unei gradinite sau in curtea unei scoli. Au mai fost doua proiecte interesante dar nu sunt eligibile pentru ca nu pot fi considerate investitii. Este vorba de un centru de tineret pe care insa ar fi bine sa-l aiba in vedere municipiul chiar daca nu poate fi finantat prin acest proiect de buget participativ. Stie ca pe 1 Decembrie este un apartament pe care il folosea DAS si este pacat sa fie tinut gol, iar copiii sa nu aiba unde sa faca diverse activitati. Un alt proiect bun pentru oras ar fi putut sa fie Festivalul Armonia, insa nu poate fi asimilat unei investitii. Ei au finantare proprie pentru o suma destul de mare, dar mai aveau nevoie de 15 mii lei. Crede ca Primaria ar putea sa gaseasca o solutie pentru a se putea duce la capat acest festival.

Doamna secretar general poarta o discutie cu domnul Marina Ionut Bogdanel privind targul, aratand ca vor trebui sa stabileasca ce fel de produse se pot comercializa si bineinteles va trebui un regulament.

Domnul Petrescu Daniel intreaba ce se intampla cu bordurile care au fost pe bulevard.

Doamna secretar general arata ca nu au avut in documentatie recuperarea.

Domnul Petrescu Daniel intreaba de ce se intra cu cifele de beton pe bulevard, pe trotuarele facute de Kranz.

Domnul Viceprimar spune ca pe bulevard este limita de tonaj si nu au ce cauta. Este problema Politiei.

Domnul Petrescu Daniel spune ca nu sunt in sala sefii de servicii si avea sa le puna intrebari. De asemenea spune ca a pus acum ceva timp problema lemnului confiscat de la Ocoale. Dupa aceea primaria nu a mai vrut sa ia lemne de la Ocolul silvic. Arata ca sunt oameni amarati care au nevoie de lemne, insa constata ca doamna Moise nu este si nu are pe cine sa intrebe.

De asemenea arata ca nu mai sunt tomberoane de gunoi pe bulevard, iar in statiile de autobuz sunt masini parcate.

Domnul Viceprimar spune ca, in ceea ce priveste masinile, este treaba Politiei rutiere.

Se da cuvantul din sala doamnei Zuban. Doamna arata ca statiile de incarcare pentru masinile electrice de la Lidl au fost blocate si intreaba unde pot cetatenii sa-si incarce masinile.

Doamna secretar general precizeaza ca se vor face statii prin proiect cel mai curand in primavara viitoare.

Domnul Viceprimar spune ca se vor face 7 statii in prima etapa.

Doamnei Zuban intreaba consilierii daca stiu ceva de strada Valea lui Alb, daca au auzit de ea. Spune ca de ani de zile fac sesizari si ii roaga sa se duca pe acea strada.

Domnul Viceprimar spune ca acea strada a fost in totalitate privata si primaria putea sa nu o preia.

Domnul Serban Ion spune ca s-a bagat piatra, lucru confirmat de domnul Ghita Ioan care este rugat sa se mai duca o data pe acea strada.

 **Presedinte de sedinta Secretar general al municipiului**

 STEFAN DUMITRACHE ISABEL JANINA ZARIOIU

*Curtea de Arges – 28.09.2022*